E-900/2009

Mál þetta sem dómtekið var 3. apríl s.l. var höfðað 14. september 2008.

Stefnandi er Nýi Glitnir banki hf., vegna Glitnis fjármögnunar, Kirkjusandi 2, Reykjavík. Stefndi er B-kvk-nf H-kvk-nf, Skólatúni 6, Álftanesi.

Dómkröfur stefnanda eru að stefnda verði dæmd til að greiða stefnanda skuld að fjárhæð 1.006.020 krónur ásamt dráttarvöxtum samkvæmt 1. mgr. 6. gr. vaxtalaga nr. 38/2001 af 24.960 krónum frá 15.05.2008 til 15.06.2008, af 50.240 krónum frá 15.06.2008 til 15.07.2008, af 79.791 krónum frá 15.07.2008 til 15.08.2008, af 104.010 krónum frá 15.08.2008 til 15.09.2008, af 129.794 krónum frá 15.09.2008 til 25.09.2008, af 1.006.020 krónum frá 25.09.2008 til greiðsludags, allt að frádreginni innborgun dags. 25.09.2008 að fjárhæð 129.994 krónum sem dregst frá skuldinni miðað við stöðu hennar á þeim degi. Þá krefst stefnandi málskostnaðar samkvæmt mati dómsins, auk virðisaukaskatts.

Stefnda krefst þess að kröfur stefnanda verði lækkaðar sem nemi kostnaði vegna viðgerðar bifreiðar þeirrar sem málið fjallar um kaup á.

Stefnda skilaði greinargerð í málinu, en þingsókn hennar féll niður eftir það. Var málið því dómtekið að kröfu stefnanda í fyrirtöku þess 3. apríl.

Að því er fram kemur í stefnu, er skuldin tilkomin vegna kaupleigusamnings nr. 442502-001, dags. 12.06.2007, milli Glitnis fjármögnunar, sem leigusala og stefndu, B-kvk-ef H-kvk-ef, sem leigutaka, en skv. samningnum leigir leigusali leigutaka Renault Laguna, nýskr. 09/2000, fast nr. PB-670. Skyldi samningurinn greiðast með 48 mánaðarlegum leigugreiðslum er skyldu greiðast 15. hvers mánaðar, í fyrsta sinn þann 15.07.2007, hver að fjárhæð kr. 16.383,00. Samningsviðmið hafi í upphafi verið JPY 50% og CHF 50%. Endanleg fjárhæð ráðist af gengi á útborgunardegi samningsins.

Í 3. tölulið 2. gr. skilmála samningsins segi að þegar leigugjaldið sé gengistryggt miðað við breytingar sem verða á gengi erlendra gjaldmiðla gagnvart íslenskri krónu beri leigutaka að greiða leigusala á hverjum gjalddaga jafnvirði hinna erlendu gjaldmiðla miðað við sölugengi þeirra gagnvart íslenskri krónu skv. gengisskráningu Glitnis banka hf. og beri að miða við sölugengi bankans á viðkomandi gjaldmiðlum á útgáfudegi hvers leigureiknings.

Leigutaki hafi greitt umsamdar greiðslur til 15.05.2008 en frá og með þeim tíma hafi hann ekki fengist til að greiða gjaldfallnar greiðslur þrátt fyrir ítrekaðar áskoranir. Hið leigða tæki hafi verið tekið af leigutaka þann 25.09.2008 og miðist uppgjör aðila við þann dag. Hafi verðmæti hins leigða tækis að frádregnum kostnaði reynst vera 129.994 krónur. Skuld stefnda sé því, miðað við 25.09.2008, reiknuð skv. 16. gr. skilmála samningsins, sem hér segir:

Gjaldfallnar leigugreiðslur og aðrar greiðslur:

15.05.2008 kr. 24.960,00

15.06.2008 kr. 25.280,00

15.07.2008 kr. 29.551,00

15.08.2008 kr. 24.219,00

15.09.2008 kr. 25.784,00

25.09.2008 kr. 6.670,00

Samtals gjaldfallnar greiðslur kr. 136.464,00

Gjaldfelldar leigugreiðslur kr. 869.556,00

Andvirði leigumunar til lækkunar kr. -129.994,00

Samtals kr. 876.026,00

Reikningur með gjalddaga 25.09.2008 að fjárhæð kr. 6.670,00 er vegna bifreiðagjalda fyrir tímabilið 01.07.2008-25.09.2008 auk gjalda skv. gjaldskrá Glitnis fjármögnunar.

Innheimtukostnaður, sem dreginn er frá andvirði leigumuna, er kostnaður vegna innheimtu sem hófst áður en eignarleigusamningnum var rift.

Eftirstöðvar skuldarinnar hafa ekki fengist greiddar þrátt fyrir innheimtutilraunir og sé því nauðsynlegt að höfða mál til greiðslu hennar.

Frá og með 15.10.2008 hafi Nýi Glitnir banki hf., yfirtekið réttindi og skyldur Glitnis banka hf.

Skilja verður greinargerð stefndu þannig að hún krefjist þess að kröfur stefnanda verði lækkaðar. Hún heldur því fram að umrædd bifreið hafi verið í sama ástandi þegar hún fékk hana afhenta og þegar hún skilaði henni og því sé ekki rétt að hún beri kostnað af viðgerð. Hún gerir þá athugasemd að bifreiðin hafi ekki verið tekinn af henni, eins og fram komi í stefnu, heldur hafi hún skilað henni.

Niðurstaða:

Samkvæmt framlögðum gögnum nemur skuld stefndu samkvæmt gjaldfelldum samningi aðila 1.006.020 krónum og er hefur því ekki verið mótmælt af hálfu stefndu í málinu. Samkvæmt mati Króks bílastöðvar ehf., er verðmæti ökutækisins að teknu tilliti til nauðsynlegra viðgerða 240.000 krónur. Stefnda fullyrðir í greinargerð sinni að það sem var að bifreiðinni og metið sem nauðsynlegar viðgerðir, hafi verið til staðar þegar hún fékk bifreiðina í hendur. Stefnda hefur ekki lagt fram neitt frekar til stuðnings þessu og því ekki hægt að taka kröfu hennar um lækkun stefnukröfu af þessari ástæðu til greina. Stefnandi lækkar matsfjárhæð í kröfugerð sinni um samtals 108.212 krónur en sú fjárhæð samanstendur af bifreiðagjöldum, 2.802 krónum, sölukostnaði, 47.300 krónum og kostnaði lögmanna, 58.110 krónum. Ekki hefur verið sýnt fram á í hverju kostnaður lögmanna felst í þessu samhengi og þykir eðlilegt að draga þennan lið ekki frá þegar reiknað er út matsverð sölumunarins, en gera ráð fyrir að málskostnaður nái yfir slíkan kostnað.

Stefnda verður því dæmd til að greiða stefnanda dómkröfurnar 1.006.020 krónur ásamt dráttarvöxtum eins og nánar greinir í dómsorði, þó með þeirri breytingu að innborgun 25.8.2008 verður hækkuð í 188.104 krónur. Miðað við þessi úrslit málsins verður stefnda dæmd til að greiða stefnanda málskostnað sem þykir hæfilega ákveðinn 150.000 krónur.

Dóm þennan kveður upp A-kvk-nf M. K-kvk-nf, settur héraðsdómari.

Dómsorð:

Stefnda, B-kvk-nf H-kvk-nf, greiði stefnanda, Nýi Glitnir banki hf., vegna Glitnis fjármögnunar 1.006.020 krónur ásamt dráttarvöxtum samkvæmt 1. mgr. 6. gr. vaxtalaga nr. 38/2001 af 24.960 krónum frá 15.05.2008 til 15.06.2008, af 50.240 krónum frá þ.d. til 15.07.2008, af 79.791 krónum frá þ.d. til 15.08.2008, af 104.010 krónum frá þ.d. til 15.09.2008, af 129.794 krónum frá þ.d. til 25.09.2008, af 1.006.020 krónum frá þ.d. til greiðsludags, allt að frádreginni innborgun dags. 25.09.2008 að fjárhæð 188.104 krónum sem dregst frá skuldinni miðað við stöðu hennar á þeim degi.

Stefnda greiði stefnanda 150.000 krónur í málskostnað.

A-kvk-nf M. K-kvk-nf